# Pal·lava

La dinastia Pal·lava (tàmil பல்லவர், anglès Pallava) fou una dinastia dràvida i hindú que va governar al sud de l'Índia entre el final del segle iii, quan va desplaçar als Kalabhra de la zona, i el segle ix.
La capital Pal·lava era Kanchipuram. A l'apogeu de llur poder, el regne dels pal·laves s'estenia sobre una gran part de l'Ìndia del Sud. Limitava al nord amb el regne Chalukya, amb el regne Txera a l'oest i amb el regne Txola al sud.

## Història

El període dels Pal·lava és un temps de grans canvis espirituals a l'Ìndia del Sud, el budisme va declinar, mentre el jainisme es va continuar desenvolupant i el moviment bhakti hindú va aparèixer. Els místics Alvar (vaixnavita) i Nayanmar (xaivita) varen donar vigor al moviment bhakti.
Els Pal·lava varen estar contínuament ocupats en guerres contra els Chalukya de Badami.
A mitjans del segle IX hi va haver una gran lluita entre els pal·laves que havien governat la major part del sud de l'Índia durant tres segles i els pandyes per la supremacia política del sud de l'Índia, i el Txola Vijayalaya va l'oportunitat d'aixecar-se i establir el regne Txola a Thanjavur com a vassall del pal·lava Nandivarman III. El rei Pandya Varaguna II va intentar forçar el rei pal·lava Aparajita a sotmetre's i Aditya I, el fill de Vijayalaya, aleshores vassall dels pal·laves van venir en la seva ajuda, com el rei de Ganga Occidental Prithvipati I. Els Pandyas van ser derrotats a la batalla de Thirupurambiyam el 879 i els pal·laves, tot i que victoriosos, es van veure obligats a fer grans concessions als Txola. Aditya I no es va conformar amb la seva posició subordinada i planejava enderrocar els pal·laves. Va envair Tondaimandalam el 897 i en una batalla que va seguir, es va llançar sobre Aparajita quan estava muntat en un elefant i el va matar. Tot el regne pal·lava es va convertir ara en territori Txola.

## Desenvolupament cultural

Sota els Pal·lava va prosperar el commerç marítim amb l'Àsia del Sud-est. L'alfabet pal·lava fou la base de nombrosos sistemes d'escriptura de l'Àsia del Sud-est, com l'alfabet birmà, el javanès, tailandès i khmer.
El regne Pal·lava Fou també un temps favorable per les arts. La música, pintura, literatura i arquitectura es varen desenvolupar. Els temples de pedra varen substituir als temples excavats, com hom pot observar a Mahabalipuram.

## Reis Pal·lava

Abans del 575 les dates són incertes.
* Bappadeva (v. 225 - 250)
* Visnugopa (v. 350-v. 355)
* Kumaravishnu I (v. 355-v. 370)
* Skandavarman II (v. 370-v. 385)
* Viravarman (v. 385-v. 400)
* Skandavarman III (v. 400-v. 438)
* Simhavarman II (v. 438-v. 460)
* Skandavarman IV (v. 460-v. 480)
* Nandivarman I (v. 480-v. 500)
* Kumaravishnu II (v. 500-v. 520)
* Buddhavarman (v. 520-v. 540)
* Kumaravishnu III (v. 540-v. 550)
* Simhavarman III (v. 550-v. 574)
* Simhavishnu (575-615)
* Mahendravarman I (615-630)
* Narasimhavarman I (630-668)
* Mahendravarman II (668-670)
* Parameshvaravarman I (670-690)
* Narasimhvarman II (690-715)
* Parameshvaravarman II (715-717)
* Nandivarman II (717-760)
* Dantivarman (760-812)
* Nandivarman III (812-844)
* Nripatungavarman (844-870)
* Aparajita (870-888)

## Referències

* ↑ Nilakanta Sastri, 2002, p. 170-172.
* ↑ Kumar, Raj. Encyclopaedia of Untouchables Ancient, Medieval and Modern (en anglès). Kalpaz Publications, 2008, p. 114. ISBN 9788178356648.
* ↑ «Malai». Termcat. [Consulta: 19 novembre 2021].

## Bibliografia

* Avari, Burjor. India: The Ancient Past. New York: Routledge, 2007.
* Dubreuil, G. Jouveau; Dikshitar, V. S. Swaminadha. The Pallavas. India: Asian Educational Services, 1995. ISBN 8120605748.
* Hermann, Kulke; Rothermund D [2000]. A History of India. Routledge, 2001. ISBN 0-415-32920-5.
* Minakshi, Cadambi. Administration and Social Life Under the Pallavas. Madras: University of Madras, 1938.
* Nilakanta Sastri, K.A [1955]. A History of South India. New Delhi: OUP, 2002.
* Prasad, Durga. History of the Andhras up to 1565 A.D.. Guntur, India: P.G. Publishers, 1988.
* «South Indian Inscriptions». Archaeological Survey of India. What Is India Publishers (P) Ltd. [Consulta: 30 maig 2008].
* Enric Heras i Sicart, Studies in Pallava History, Madras, 1933.
* Nilakanta Sastri, K.A. A History of South India (en anglès). New Delhi: OUP, 2002 [1a. ed. 1955].

## Vegeu també

* Kalabhra
* Chalukya
* Txera
* Txola
* Mahabalipuram